section_heading: Razvoj
paragraph_text: Povećano zanimanje Njemačke za suvremenom službenom puškom koja bi koristila standardno NATO streljivo kalibra 5.56mm navelo je HK da njemačkim Oružanim snagama ponudi pušku G41, koja je također odbijena. Tada je od nule pokrenut razvoj suvremene jurišne puške kalibra 5.56mm, označen kao „Projekt 50“ odnosno HK50. Puška HK50 je odabrana i prvotno je za potrebe Bundeswehra naručeno 33 000 komada pod oznakom Gewehr 36. Narudžba je uključivala i opciju za dodatnih 17 000 komada. Prvi komadi isporučeni su u drugoj polovini 1995. Bundeswehrovim Snagama za brze odgovore u sklopu NATO-a.